Í Laugarnesskóla er kennt samkvæmt grunnskólalögum , Aðalnámskrá grunnskóla og áherslum skóla - og frístundasviðs Reykjavíkur . Fjölbreyttir kennsluhættir og skóli án aðgreiningar eru leiðarljós skólans í þeirri vinnu . Markmið með námi og kennslu í Laugarnesskóla er að hver nemandi nái eins miklum árangri og mögulegt er . Þeir setja markmið með kennslu sinni samkvæmt aðalnámskrá , skilgreina hvernig hún skuli útfærð og hvernig ætlunin sé að meta árangur nemenda . Í Laugarnesskóla er lögð áhersla á nám við hæfi hvers og eins bæði í framkvæmd kennslunnar og í skólaþróun . Leiðarljósið er fjölbreyttir og skapandi starfshættir þar sem nemendur eru hvattir til að sýna frumkvæði , sjálfstæði í námi og að bæta árangur sinn . Lögð er áhersla á að nemendur læri að skipuleggja nám sitt undir leiðsögn kennara , setji sér markmið , leggi mat á vinnu sína og taki þannig ábyrgð á eigin námi . Meginstefna skólans er að kenna nemendum í námshópi eða í bekk . Misjafnt er hvernig kennsluaðferðir henta nemendum , aldurshópum og námsgreinum og vill skólinn koma til móts við þarfir nemenda með sveigjanleika í vinnuaðferðum . Mikil áhersla er lögð á að nemendur kynnist mismunandi vinnulagi á skólagöngu sinni . Þannig öðlast þeir menntandi reynslu og ættu því að geta gert sér betri grein fyrir því hvaða aðferðir henta þeim hverju sinni .